شەفەق نيوز/ نێچیروان بارزانی سەرۆک هەرێم کوردستان، ئمڕوو دووشەممە،  باس ئومید خوەی کرد ک هەڵبژاردن دەزگای ئەنجومەن نۊنەرەیل عراق بوودە دەروازەیگ ئەرا کاری سیاسی راسیگ و گردەوکەر گشت هێزەیلە.
سەرۆک هەرێم کوردستان لە بەیاننامەیگ رەسیە ئاژانس شەفەق نیوز وت: وەبۆنەی پەسەنکردنی ئەرا سەرۆک ئەنجومەن نۊنەرەیل، پیرۆزبایی لە بەڕێز محمد حەلبوسی و جیگرەیل یەکەم و دۊیەمی حاکم زاملی و شاخەوان عەبدولڵا کەم، و ئومید سەرکەفتن ئەرایان خوازم.
وتیش: ئومید خوازم هەڵبژاردن دەزگای سەرۆکایەتی ئەنجومەن نۊنەرەیل عراق بوودە دەروازەیگ ئەرا کار سیاسی راسیگ ئەرا وڵاتەگە، و گشت هێز و لایەن و پیکاتەیل وڵاتەگە گردەو بکەێد،.و عراق وەرەو قۆناغ نوویگ لە ئاسایش و ئارامی سیاسی بوەێد.
